|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | Registar nerazvrstanih cesta  |
| Stvaratelj dokumenta, tijelo koje provodi savjetovanje | Općina Punat |
| Svrha dokumenta | Jedinica lokalne samouprave dužna je voditi jedinstvenu bazu podataka o nerazvrstanim cestama na svom području. Registar nerazvrstanih cesta na području Općine Punat je evidencija nerazvrstanih cesta na području Općine Punat. Nerazvrstane ceste su one ceste koje nisu razvrstane kao javne ceste (autoceste, državne ceste, županijske ceste i lokalne ceste). Registar nerazvrstanih cesta izrađen je temeljem Zakona o cestama (84/11, 18/13, 22/13, 54/13, 148/13, 92/14, 110/19, 144/21, 114/22, 4/23 i 133/23) i Odluke o nerazvrstanim cestama na području Općine Punat ( SN PGŽ broj 11/12) te olakšava upravljanje nerazvrstanim cestama kao osnova za upis nerazvrstanih cesta u službene evidencije. U mjesecu listopadu 2024. Godine izvršen je pregled terena radi prikupljanja informacija , nakon čega je pristupljeno izradi registra nerazvrstanih cesta izrađeno od strane tvrtke Digitalni prostor d.o.o., Rijeka, Milutina Barača 7. Podaci su integrirani u geografski informacijski sustav (GIS), sustav za prikupljanje, upravljanje i analizu podataka. Kroz registar nerazvrstanih cesta evidentirano je 140 nerazvrstanih cesta, svakoj nerazvrstanoj cesti pridružen je podatak o nazivu, opisu, naselju i duljini nerazvrstane ceste. |
| Datum dokumenta |  Listopad 2024. godine |
| – opis teme, prijedloga ili problema o kojemu se provodi savjetovanje: Savjetovanje se provodi u svrhu usvajanja Registra nerazvrstanih cesta na području Općine Punat. |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| – metoda savjetovanja: Savjetovanje se provodi javnom objavom na Internet stranici Općine Punat putem priloženog obrasca za sudjelovanje u savjetovanju. |
| – rok zaprimanja odgovora i način na koji će biti pružena povratna informacija: Savjetovanje je otvoreno do 12. rujna 2025. godine . Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| – ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti službenici Maji Nikšić, referent za komunalno gospodarstvo i pomorski redar, pismeno na adresu Općine Punat, Novi put 2, 51521 Punat ili putem elektronske pošte na e-mail adresu: pisarnica@punat.hr  |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. |
| – dostupnost odgovora: Odgovori će biti dostupni na službenoj Internet stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |